Istuma sattusime koos kohaliku perekonnaga: väike kraps vanaema, paljad jalad lõua alla keritud ning noor plika, kes kantseldas kahte poisipõnni ja nägi välja umbes 13. Tegelikult oli ta poiste ema - välimus petab, kohalikud näevad kõik välja 10 aastat nooremad kui tegelikult.  Ja lõpuks marakratid ise - 3ne ja 5ne. Väikelapsed on siin tõmmud inglid - ümber käte-jalgade kuldsed võrud, ümber kaela keed ja kivid - kaitseks kurja silma  eest.  Vanema poisiga saime kohe sõpradeks, joonistasin talle jalgratta, pikapi ja lõpuks Miki-Hiire pildigi (läänemaailma sümboolikat on siin väga vähe näha, ainult Hiirt kohtab siin-seal).